
Ráscoala táranilor din ocolul Campulungului 
moldovenesc din anul 1805”. 


De Teodor Balan. 


E vorba de ţăranii, dárji şi constienti, din judeţul Cámpu- 
lungului și al Dornei cari decenii se aflaseră în conflict cu statul 
austriac. Acesta le confiscase pădurile pe care ei le priveau ca 
fiind proprietatea lor si îi supuse adeseori unui tratament 
neomenos. Conflictul amintit între stat și ţăranii din ocolul 
Câmpulungului era permanent, dară nu se manifesta în totdeauna. 
Insă fiindcă spiritele erau agitate, adeseori măsuri admini- 
strative neînsemnate făceau ca ura sá se aprindă și cearta să 
înceapă din nou. 


De data aceasta — era in primávara anului 1805 — mo- 
tivul isbucnirii conflictului a fost recenzámántul. Statul austriace an 
de an făcea recenzământul populaţiei lăsând să se'constate nu- 
mărul caselor şi al sufletelor. ln anul 1805 comisiile de recen- 
zământ începură să lucreze mai întâiu în comunele situate la 
şes şi rând pe rând trecură în regiunile muntoase ale Bucovinei. 
Dar ele pe a locuri făcură mai mult decât li se ceruse. Se în- 
tâmplă că tinerii sosiți la recenzământ fură desbräcafi şi multora 
dintre ei li se zise „că ei odată vor deveni soldaţi buni“. Astfel 
se lati vestea că comisiile au sosit să recruteze populaţia. Lo- 
cuitorii din județul Câmpulungului finurá un sfat comun în 
Câmpulung în 8 Martie 1805 și hotărâră în comun acord să nu 
se supună recenzământului, nici să nu permită ca comisiile 
instituite pentru acest scop să funcţioneze. 


In ziua de 12 Martie 1805 locot. Meyer, președintele 
comisiei de recenzämänt, însoţit de câţiva grefieri sosi la Dorna- 
Candreni. El trecu în condică întâiu edificiile publice și astfel 


1) Studiul de faţă este alcătuit după unele dosare care se aflá în Arhiva 
Administraţiei din Cernăuţi, Kreisamt fascicula I. ff. Despre lupta ţăranilor din 
judeţul Câmpulungului purtată cu statul austriac dau relaţii : 

1. Unerledigte Buttschrift des Miron Czuperkovitz und des Andreas 
Pralle, Wien im Juli 1848, gedruckt bei Carl Ucberreuter. 

2. Not- und Hilferuf der Gemeinden des Moldauisch-Campulunger 
Okols, Wien 1861, Mechitaristen-Buchdruckerei. 

3 Stefanelli T. V.: Istoricul lupte pentru drept, discursuri de recep- 
tiune, Academia română XXXVII, 1911. 

„totul s'a desfășurat în ordine“. Dar odată ce chemá pe ţărani, 
aceștia „începură să facă sgomot“, şi strigară „intr’un glas“ că 
statul austriac intenţionează „să-i militarizeze“. Sub astfel de 
împrejurări locot. Meyer nu putu lucra. El sist lucrul si 
molcomi pe ţărani. Tot așa făcu și Vasile Buiuc, preotul 
satului, care fu chemat ca să contribuie la linistirea spiritelor 
revoltate ale țăranilor. Aceștia însă nu dádurá crezämänt vorbe- 
lor locot. Meyer, ci-i cerură o declaraţie în scris că statul austriac 
nu intenționează a-i militariza. ln urmă recenzământul avu loc, 
dară tinerii nu se prezentará si în locul bărbaţilor în cele mai 
multe casuri apărură nevestele pentru a da informaţiile necesare. 


În ziua de 14 Martie 1805, comisia de recenzământ îşi 
începu lucrul în Vatra-Dornei. Cum se răspândi vestea că co- 
misia de recenzámánt a sosit, țăranii se strânseră în biserică gi 
jurară că nu se vor prezinta. Ei totodată îndepărtară din biserică 
matricula și încuiară biserica, pentru ca comisia să nu se poată 
servi de nici o condicá. In acest timp locot. Meyer îi aştepta pe 
țărani în localul său. Dará văzând că nime nu intră in local, 
ieși afară şi chemă înăuntru pe primarul satului. Acesta — 
țăranul Ion lacoban — apäru și odată cu el întrară atât de 
mulți ţărani, încât umplură localul. Țăranii remasi afară încun- 
jurară edificiul. Locot. Meyer îl întrebă pe Ion lacoban ce măsuri 
ar fi bine să se ia ca recenzământul să se facă mai ușor și să se 
termine mai degrabă. La aceste cuvinte toţi țăranii „întrun glas“ 
strigará că „au fost inselafi adeseori și nu se mai lasă în- 
şelaţi“. „Rebelii principali“ erau țăranii lon Mihovan si Nicolae 
Negre. In urmă ţăranii declarará că se vor supune dacă gi 
Câmpulungenii vor face la fel. Noaptea ţăranii puseră câte 
10—12 sentinele in fata casei preotului, a primarului și a caselor 
jurafilor pentru a împiedeca ca aceștia să fie chemaţi pe furiș la 
cancelaria locot. Meyer. 


In ziua de 15 Martie, înainte de masă, locot. Meyer apăru 
din nou în localul comisiei de recenzământ și întrebă pe țăranii 
sosiți dacă ei își dau seama de cele întâmplate. Aceștia „întrun 
glas“ răspanseră: Da, da, ştim ce s'a întâmplat ieri, remänem la 
hotărârea noastră. 


Locot. Meyer văzând că nu poate isprăvi nemic părăsi 
Vatra-Dornei și ajunse târziu seara în Câmpulung. 


In ziua de 15 Martie el începu să facă recenzământul în 
târgul Câmpulung. Aici o mulţime de vre-o 400 de țărani în- 
cunjură localul unde se afla comisia şi făcu un „sgomot îngro- 
zitor“. Un ţăran care intră în local pentru a fi trecut în condică, 
fa tărât afară. In urmă țăranii cerură să li se îngăduie a se 
resgândi până după masă „fiindcă întreg norodul cere așa“. După 
masă țăranii apărură, aducând cu ei „o scrisoare“ gi declarará 
că nu se vor supune recenzământului fiindcă nu se lasă trataţi 
asemenea supusilor galifieni gi fiindcă nu doresc să fie militari- 
zafi ca Românii ardeleni dela regimentul No. 2 de gräniteri. Ei 

nici nu vor rábda ca tablele cu numere sá fie puse pela case 
„pentru că de acest lucru nu se tem numai oamenii bäträni gi 
tineri, ci aceștia din urmă trebuie chiar să plângă şi lofi cer ca 
să remână lucrul astfel cum a fost pe timpul împăratului losif“, 

In astfel de împrejurări, bine înțeles, recenzämäntul nu 
putu să aibă loc. 

Casul fu denunţat autorităţilor austriace, comisariatului din 
Suceava şi Kreisamtului din Cernăuţi. Acesta din urmă raportă 
casul Guberniului din Liov care trimise în delegație pe baronul 
von Dyke, prefectul judeţului Zalesciki, Galiţia, pentru a face 
ancheta. Dyke constată că târgul Câmpulung este centrul răsvră- 
tirii si că toate comunele acestui judeţ trimiseseră delegaţi în 
acest oraș pentru ca împreună să hotărească a se răsvrăti. 
Sufletul mișcării este lonifä Mercheș, primarul Câmpulungului, 
şi diaconul Constantin Grămadă, tot din Câmpulung. Nicolae 
Negre si Ion Mihovan, ţărani din Dorna, indemnaserä asemenea 
la răsvrătire zicând că în Ardeal „se procedase la fel“ când sa 
militarizat populaţia. Stefan Morar, ţăran din Dorna, il 
apostrofase — zice Dyke — pe primarul din Dorna-Candreni 
numindu-] „șiret“ și zicând că acesta era gata „să vândă comuna 
sa Nemtilor*. . 

Atáta puturä afla autoritátile austriace despre adunarea 
țăranilor din ocolul Campulungului, ţinută la 8 Martie. 


Lattinek, vameşul din Vatra-Dornei, angajat peniru a 
explora situaţia, raportá ca în ziua de 13 Martie, când locot. 
Meyer se afla în Dorna-Căndreni, câţiva ţărani din această co- 
mună sosiră la Vatra-Dornei comunicând „că toţi locuitorii din 
Căndreni sunt acuma soldaţi si ofițerul s'a dus după recenzământ 
la biserica satului, a îndepărtat icoanele drepteredincioase şi a 
pus in loc altele nemtesti“. Tot acest Lattinek mărturisi că Mihail 
Mitrofan, preotul din Vatra-Dornei, l-a numit „vânzător de 
neam“ pe preotul Vasile Buiue din Dorna-Căndreni fiindcă acesta 
se străduise a molcomi spiritele agitate ale țăranilor săi. Despre 
Gavril Ciupârcă, protopopul din Fundul-Moldovii, se spune 
că el în Câmpulung apostrofase în public pe primarul din Dorna- 
Căndreni. Un alt funcţionar din Vatra-Dornei, cu numele Pabel, 
raportă că țăranii cu ocazia întâlnirii din Câmpulung din 8 Martie 
care fusese o „adevărată conjurație“ exprimaseră „vorbe slobode“ 
și că şeful tuturora fusese Ioniţă Mercheş, primarul din Câmpulung. 

Comisarul Steipée din Suceava, descins asemenea la 
Câmpulung si Vatra-Dornei pentru a face anchetă, se grăbi să 
relateze că odată ce vestea militarizárii se respândi, în Vatra- 
Dornei „feţele tuturor Moldovenilor erau vopsite cu coloare albă“. 

In baza raporturilor primite, autorităţile austriace procedară 
la alcătuirea de procese verbale cu înşişi țăranii răsvrătiţi. 
lordachi a Dascaliţei, țăran din Sadova, mărturisi că situaţia 
în timpul recenzământului, fusese atât de critică încât țăranii l-ar 
ii ucis pe fiecare primar care ar fi cutezat să îndemne poporul a 

se supune recenzământului. Ion lacoban, primarul comunei Vatra- 
Dornei, depuse că poporul din Dorna trimisese o delegaţie de 
țărani la Câmpulung înainte de a fi sosit comisia de recenzámánt, 
cu scopul de a se înțelege asupra unui procedeu comun. Dele- 
gafia se întoarse si aduse ştirea că Campulungenii nu se vor 
supune recenzământului şi că „Dornenii să facă la fel“. Voind îm- 
preună cu preotul din Vatra- Dornei sá molcomeascá poporul „acesta 
s'a năpustit asupra noastră si nor am fost siliți să ne retragem. 
Eu sunt încredințat că mwar fi ucis pe loc, dacă as mai fi vorbit 
câteva cuvinte. Nici odată in viaţă n'am tras aga frică ca atunci“. 
Mândrilă Vasile, preotul din Câmpulung, mărturisi că pe timpul 
recenzämäntului un ţăran îi smulse din mână condica náscutilor, 
ar altul îl ameninţă „că-i va smulge părul din cap dacă nu va 
ținea cu comuna“. lon Mihovan din Vatra-Dornei, cel mai grav 
inculpat dintre țăranii din această comună, mărturisi că e originar 
din Rodna şi că „a fost sedus“ de a rosti vorbe nechibzuite. EI 
luase parte la conjurafia ţinută în Câmpulung. Aici Merches Ioniţă, 
primarul Câmpulungului, prezintase țăranilor adunaţi o adresă 
împodobită cu mai multe pecefi si indemnase pe primarii pre- 
zenti de a udăuga pecetile comunelor pe care le conduc, pentru. 
ca astfel întreg poporul din ocolul Cämpulungului să fie obligat 
de a [i solidar. Un tăran din Vatra-Dornei, Negrea Chirilă, de- 
puse că cu numita adresă Muntenii se legară a fi una „orice 
s’ar întâmpla“. Ioniță Merches, interogat, răspunse că adresa din 
chestiune fusese alcătuită de țăranii din ocolul Cámpulungului 
între anii 1802 şi 1803 „pentru apărarea pământurilor, a liber- 
tátilor si peste tot a averii noastre“. Ea fusese scrisă în casa 
diaconului Constantin Grămadă şi trebue să se afle la acesta. 


Intre ţăranii interogati erau câţiva cari negară totul. Astfel 
Ráescu Andrei din Câmpulung era gata să jure „in 40 de 
biserici“ că nu știe de nemic si depozitia aceasta el nu ar fi in 
stare s'o schimbe, nici chiar atunci „când ar fi să moară“. 

Autorităţile austriace, în urma ştirilor primite, se străduiră 
să ajungă în posesia adresei alcătuite de ţărani. Pentru acest 
scop pe rând fură interogati ţăranii. Ioniță Merches, primarul 
Câmpulungului, cel mai în măsură de a sti unde se află adresa, 
spusese întâiu că nu știe de ea. In urmă însă se hotărî a măr- 
turisi că are ştire despre o jalobă pregătită de ţărani, dar nu-şi 
mai aduce aminte de ea, nici de conţinutul ei. Ea trecuse dela 
țăran la țăran si în urmă „toate hârtiile“ cu privire la drepturile 
şi libertăţile ţăranilor fură depuse la diaconul Contaptin Grămadă. 
Mai târziu Mercheș își schimbă mărturia, zicând că adresa din 
chestiune se află la ţăranul Vasile Ciocălău din Câmpulung. 
Autorităţile descinserá la acest din urmă, însă nu gásirá nemic. 
Asemenea, adresa nu fu găsită nici la. diaconul „arhivar“ 
Constantin Grămadă. In cele din urmă se făcu descindere la 
Ioniţă Merches la care, între lucrurile din casă, fu găsit un proiect- 
fragment de adresă, probabil cea dintăiu redactare a plängerii 
Câmpulungenilor. 

In această plângere, care din nefericire nu ni s'a păstrat 
completă, „lăcuitorii si moginagii din târgul Campulungului mol- 
dovenesc cum si din satile celi di preiînprejur“ amintesc că sunt 
„rezeși si moșinași la acest loc greu pustiă și depărtat de hrana 
viäefäi“. Ei au „voie și puteri din poronca preinfápilor moldo- 
veni“ a-și face „curäfiturä și deschizătură cum și lazuri din 
munți cumpliti şi din păduri verzi“. Acest lucru ei gi predece- 
sorii lor îl făcuseră „cu mari trudă şi ostinealá“ gi din cauza 
aceasta ei merită pe lângă „această hrană amară“ gi „ceva în- 
dulcire“ gi anume de „a fi stăpâni faiste cari pe părticica di 
moșie di sprä mosi“. Ei totodată dau plenipotenfä unor ţărani 
din mijlocul lor, unul din fiecare comună a ocolului Câmpu- 
lungului, de a le susţine drepturile. 

Autorităţile austriace aveau interes, întâiu să suprime această 
mişcare, apoi să pedepsească pe cei vinovaţi. De fapt țăranii se 
rásculaserá și opriserá pe slujhasi de a îndeplini luneţia lor. 
Răscoala nu fusese mare și intervenind autorităţile țăranii se 
molcomirá și recenzământul se făcu. Aga dará nu era de lipsă a o 
suprima cu forța. A remas chestiunea a doua, a aplicării pedepsei 
fata de elementele compromise. Contele von Dyke era de părere 
ca să lie pedepsiţi numai conducătorii, fiindcă restul ţăranilor 
manifestează „păreri de rău“ gi astfel aceștia s'au pocáit indestul. 
Ar fi bine, spunea el, ca aplicarea pedepsei să fie lăsată în seama 
comisarului din Suceava. Acesta din urmă ceru ca comuna 
Vatra-Dornei „care făcuse începutul răsculându-se“ să fie pe- 
depsită cu plata jumátáfii speselor avute cu comisiunile, iar 
cealaltă jumătate s'o plătească, între alţii, țăranii lon Mibovan, 
Nicolae Negre, Ion lacoban, primar din Vatra-Dornai, si Ioniță 
Merches, primar din Câmpulung. Ion Mihovan, fiind cel mai tare 
inculpat, să fie expulsat în Ardeal „de unde a venit“. Comisarul 
din Suceava încarceră in temnita din Suceava în ziua de 5 Mai 
1805 pe mai mulţi țărani, între ei pe lonitá Merches, pe juratii 
din Câmpulung Ioniță Gregorian si Ioniță Lehaciu, apoi 
pe Ilie Forminte, Vasile Gänscä şi diaconul Corlăţan din 
Câmpulung. 

Pentru a proceda contra celorlalți ţărani rebeli au fost angajaţi 
câțiva funcţionari subalterni din Vatra-Dornei. Vamesul Lattinek 
din această comună credea că ţăranii vor putea fi arestaţi uşor, 
dacă administraţia averilor statului din Câmpulung va chema în 
acest oraș pe vornicii şi jurafii' satelor, apoi pe ţăranii fruntași 
din diferitele comune. El nu era de părere să ۹6 6 
soldaţi pentru a-i aresta pe țărani. El credea că va fi cel mai 
bine „a-i prinde pe neaşteptate și a-i perlustra“. In special 
pentru Ion Iacoban, primarul din Dorna, care fusese renitent 
la interogator, el recomandă aplicarea bătăii, pentru a-l indupleca 
de a face mărturie dreaptă. Funcţionarul subaltern din Vatra- 
Dornei, Berthlef, primise ordin să aresteze şapte ţărani „rebelanţi“. 
Insă el nu reuşi decât să aresteze pe Ion Mihovan şi Gherasim 
Pisdele, ceilalți fiind duşi la munte „eu vitele“. La 20 Aprilie 

1805 acest fanctionar raportá că încă nu a prins pe nimeni, de 
oarece țăranii sunt foarte sirefi si „renitenţi“. 


Autorităţile austriace răspunseră la această ali RE or- 
donând confiscarea averilor imobile ale țăranilor dispăruţi. 


Era evident că ţăranii, temându-se de pedeapsă, se refugiară 
parte la munte unde nu putură fi găsiţi, parte la Moldova, la 
Gura-Negrii. Din Câmpulung și din Vatra Dornei mai multe fa- 
milii de ţărani dispărură luând cu ele ioată averea mobilă. 
Functiovarul Lattinek raportá în mai multe rânduri despre fuga 
țăranilor in spre ţara „turcească“. In noaptea de 26 Aprilie 
țăranii din Dorna: Chirilă Negrea, Stefan și Nicolae Negrea „şi 
alli doi tărani“ fugiră la Gura-Negrii, luând cu sine nevestele, 
copiii gi averea mobilă Deasemenea se refugiară la Moldova 
țăranii din Dorna, Andrei lonita, Petra Niculitá şi Nicolae 
Särghie. Lattinek, vamesul din Vatra-Dornei, din iniţiativă 
proprie se hotărî sá plece la Gura-Negrii pentru 3-1 4 
pe țărani sá se reîntoarcă. El luă cu sine pe fon Mihovan din 
Vatra-Dornei care, după cât se pare, se cáise și se impácase cu 
autoritățile austriace şi trecu frontiera. In Gura-Negrii el se in- 
tâlni cu ţăranii refugiaţi. Aceştia erau gata să se reîntoarcă, dară 
cerură garanţia că nu vor [i pedepsiţi. Unul singur, Chirilă Negrea, 
ceru o declaraţie în seris că, întorcându-se la Vatra-Dornei, nu 
va fi urmărit. Diaconul Miron Ciupárcá din Fundul-Moldovii, 
care era de față, indemná pe ţărani sá nu mărturisească nemic 
fiindcă „ceea ce vrea comisia este numai o nedreptate fără pă- 
reche prin care vrea să înșele gi se urmărească norodul“. Lat- 
linek totuşi stărui pe lângă ţărani să se întoarcă și în urmă le 
promise că va interveni că ei să fie iertafi. Ţăranii însă, urmând 
lui Chirilă Negrea, cerură o declaraţie în scris și promiseră că se 
vor reintoarce dacă „li se vor ierta toate greșelile făcute cu 
prilejul tumultului și toate pedepsele prevázute în lege pentru 
emigrare“. Atunci Lattinek, sub rezerva aprobării ulterioare din 
partea Kreisamtului din Cernăuţi, le dădu declaraţia în scris 
cerută, accentuând că „le asigură toată iertarea greselilor pe 
care le comiseseră din inițiativă proprie sau cu colaborarea sau 
la îndemnul altora“. 


Această declaraţie . . . . fu semnată in Gura-Negrii la 27 
Aprilie 1805 „în fata amânduror naţiunilor vecine“. 

Comisariatul din Suceava, văzând că a stărui în a pedepsi 
pe țăranii recalcitranti înseamnă a alunga din ţară pentru tol- 
deauna un număr însemnat de cetăţeni, se resemnä şi răspunse 
la 1 Maiu că le va ierta pedeapsa dacă se vor reîntoarce, se 
vor căi gi vor depune o mărturie adevărată asupra întregii 
întâmplări. 

Intre timp și țăranii din Câmpulung se molcomirá gi câțiva 
din ei, neamestecati în toată afacerea, ţinură să înainteze o 
cerere de abolire a procesului început contra fraţilor. lor rebe- 
lanfi. Ei cu „mica si pre plecata“ lor scrisoare fac cerere „pentru 

o întâmplare ce s'au întâmplat“ când cu conjuratia din Câm- 
pulung, dela 8 Martie 1805. Ear în ziua recenzământului țăranii 
Câmpulungeni, ' văzând „că oliterii pogoarä di la Dorna cu 
conscripția nifăcotă . . . . şi viind mulţi oameni dorneni si alte 
sate anume Sadova, Pojorâta și Fundul-Moldovei în Câmpulung, 
... au început a face vorbă multă satele mai sus arătate și 
văzând Câmpulungenii ateta frică gi spaimă decătră cele sate sau 
tras înapoi si n’au mers la ofifir ca săi serie“. In urmă ţăranii 
din satele vecine s'au împrăștiat pe acasă, ear în târg a remas 
numai ,grámada Campulungului‘. Astfel Campulungenii, rămănând 
singuri, au cetit încă odată circularul „dela cinstit craisamtul“ si 
S'au supus recenzământului. Ei se roagă „să nu fie sup pedeapsă 
pentru greşala unor nebuni“. Campulungenii văd că recenzământul 
nu este „de stricăciune“ și astfel ei iarăşi sânt „mici și plecaţi“. 
Intre timp funcţionarul Laitinek din Vatra-Dornei fácea cele 

mai mari sforfári pentru a îndupleca pe ţăranii emigraţi în Mol- 
dova să se întoarcă. El, primind răspuns dela comisarul din 
Suceava că ţăranii nu vor fi pedepsiţi dacă se vor întoarce și 
la procesul verbal vor face mărturie conform adevărului, ţăranul 
Chirilă Negrea, emigrat în Gura-Negrii. în numele tuturor färani- 
lor emigraţi dădu următoarea declaraţie întitulată „mărturie“. El 
accentuează „că e lăcuitor din Vatra-Dornei din mogi din stră- 
mosi“ si că a fugit la Gura-Negrii „de spaima cea înprăştiită“ 
El mărturisi că el „acum doi ai și jumătate“ se aflase la Câm- 
pulung pentru a lua în primire bani înpărăteşti“ dela „Cămară“. 
Şi cum a ieșit „dela scaun m'au apucat vornicul Ioniţă Mercás 
din Câmpulung cu juratii lui Andre Ráescul și lonifá Lihacii 
poftindumá a mere la diaconul Constantin Grámadá a faci o carte 
pentru binele satilor“. Dar el fiind singur „fără din om din sat“, 
vornicul Merches îi răspunse „că sá îndestulează cu picete sa- 
tului care pre mine satul au fost încredinţat“. Astfel cu toţii au 
mers la casa diaconului Constántin Grămadă unde aflará pe masă 
„O carte gátitá si cu doo sau trii piceti întăriită“. In ea satele 
ce-și dăduseră pecetile se legaserá cu târgul Câmpulungului „a 
tine la olantă“ și promiseră că „să vor apăra de un rău si 
grăutate pentru cătănii cum ca să nu primească nici de cum și 
să apere unul pre altul cu toată putere cu vorba“. Peste tot ei 
vor stărui de a nu fi supuși „la ace poroncă de cătunii“. Acest 
legământ să-l comunice „unul după învăţătura altuia cu gura 
carele sat sa da sup cătunii din voe lui fără știri și voinţa 
Campulungului, mai ales Dorna, sa pune de la Câmpulungeni 
hotarul in värvul Mestecánestului gi care vor vini din Dorna la 
Câmpulung s'ar ucide cu pietri, sá sá sfârșască cu toții“. Astfel 
Chirilă Negrea, luând cunoștință de această legătură, puse gi el 
pecetea satului „din laturea“ lui „ca să nu pat von rău“. Când 
era să se facă recenzământul vornicul lonifá Merches a cetit această 
carte „înnaintea norodului“, de unde apoi s'a început răscoala. 
In timpul acesta Guberniul din Lemberg, care avea grija admi- 
nistratiei Bucovinei, se interesa de aproape de mersul răscoalei 

Cauıpulungenilor ca şi de rezultatul anchetei. Pentru el Kreis- 
amtul din Cernăuţi lucra prea încet și îndeosebi nu-l informa 
indestal de repede şi de precis. Astfel Guberniul din Lemberg 
trimise la Cernăuţi o notă aspră, amintind că „a primit o nouă 
dovadă cât de indiferent și încet procedează Kreisamiul din 
Cernăuţi în chiar chestiunile cele mai însemnate“. El ceru ca sá 
fie informat prin un raport trimis cu stafetá dacă răscoala sa 
întins mai departe, ce urmări a avut şi dacă țăranii sau supus 
recenzământului +). Kreisamtul din Cernăuţi răspunse imediat că 
odată ce s'a resignat a chema pe tineri la recenzământ, acesta 
se face în linişte după „vechea modalitate“. 

Cazul era limpede. Țăranii din ocolul Câmpulungului se 
resvrătiseră nevoind a fi recrutați. ; 

Dar ce erai sá faci cu acesti oameni, obicinuifi cu libertatea 
gi dornici de ea? Sá-i pedepsesti? Ei atunci, ca in vremurile de 
demult, se retrăgeau la munte sau treceau „cordunul“ dincolo 
în Moldova, de unde nu se mai întorceau. 


Autorităţile austriace intrará intr’un impas. Ele știau de 
faptele Câmpulungenilor, dar nu eraa în stare să-i pedepsească. 
Nici Kreisamtul din Cernăuţi, nici Guberniul din Lemberg nu 
se incumetará a proceda cu strictefá în această afacere, de frică 
ca nu cumva oránduirile lor să nu poată fi executate. Cazul fu 
deferit autorităţilor centrale din Viena, care îl prezintară îm- 
păratului. Acesta la 6 Septembrie 1805 lansă un „General-Pardon“, 
o amnestie generală, iertându-i. Se aduse la cunoștința popula- 
tiei că ţăranii emigraţi nu vor fi recrutaţi, dacă se vor întoarce 
până la aranjarea viitorului recenzämänt. Emigranfii cari se vor 
întoarce până in 8 luni dela publicarea ordinului, vor fi iertati, 
însă vor fi escluşi dela acest beneficiu persoanele care, în calitate 
oficială, au aţâtat populaţia, sau indivizii vinovaţi de spargeri 
si furt. Ţăranii vinovaţi cari n'au emigrat vor remánea nepe- 
depsifi. Se vor pedepsi însă afäfätorii. Funcţionarii şi preoții au 
fost ţinuţi să explice poporului că stăpânirea nu are de gând 
nici să recruteze, nici să militarizeze populaţia Bucovinei?). 

Nu ştim dacă vre un ţăran care luase parte la această re- 
voltă a fost pedepsit. Nu avem știre nici de pedepsirea diaconu- 
lui Constantin Grămadă, nici de a primarului din Câmpulung 
Ioniță Merches, Autorităţile austriace, cunoscând situația excep- 
tionalá in care se află ţăranii din Câmpulung, vor fi resignat a 
pedepsi pe conducătorii revoltei. Suntem îndemnați a crede că 
statul austriac şi-a dat silinfá ca de acuma înainte să fie mai 
indulgent cu țăranii din ocolul Câmpulungului, cari nu fuseseră 
niciodată iobagi, nici nu serviseră nimănuia în calitate de sol- 
dati, ci din „moși-strămoși“ fuseseră liberi. 


1) Guberniul din Lemberg nota din 8 Aprilie 1805, No. 1575. 
2) Guberniul din Galiţia din 8 Septembrie 1805, No. 38.420. 

Societatea tipografică bucovineaná în Cernăuţi. 


